21 august 2024

**Comunicat de presă**

Distrigaz Sud Rețele aduce următoarele precizări cu privire la sistarea temporară a alimentării cu gaze naturale **pe anumite străzi din sectorul 6 al municipiului București:**

În cadrul lucrărilor planificate în zona străzii Valea Lungă, din sectorul 6, al municipiului Bucuresti, ca urmare a constatării intervenției unor persoane neautorizate în rețeaua de distribuție a gazelor naturale, pentru a pune consumatorii în siguranță, **Distrigaz Sud Rețele** **a sistat alimentarea cu gaze naturale în zona respectivă astăzi, 21 august 2024,** **începând cu ora 11:20, pentru un numar suplimentar de 2.751 clienți casnici și non casnici**.

Astfel, această oprire afectează un număr total de **4.707 de clienți casnici și non-casnici** situați pe străzile Moinești, Nicodim, Corcodușului, Torcătoarelor, Cărăbușului, Intrarea Catlabuga, Vasile Golcea, Intrarea Capelei, Acvariului, Liniei, Stufului, Furtunei, Mohorului, Valea Lungă, Copacului, Petuniei, Crainicului, Parafinei și Bdul Timișoara, din sectorul 6 al municipiului București.

Echipele Distrigaz Sud Rețele sunt la fața locului pentru a asigura remedierea defectului. **Reluarea alimentării cu gaze naturale a clienților afectați se va efectua în cursul zilei de astăzi, 21 august 2024, în jurul orelor 17:00.**

După reluarea alimentării cu gaze naturale, în cazul în care clienții simt miros de gaze, sunt rugați **să apeleze Centrul de Apeluri și Depanaj Urgențe Gaze la numerele de telefon: 021 9281, 031 9031 sau 0800 877 778, să aerisească imediat încăperea, să nu provoace scântei, să nu acționeze întrerupătoarele electrice, să nu folosească aparatele electrocasnice și, dacă este posibil, să închidă robinetul de alimentare cu gaze naturale.**

Ne cerem scuze pentru disconfortul creat clienților noștri și le mulțumim pentru înțelegere.

Biroul de Presă

Distrigaz Sud Rețele

*Distrigaz Sud Rețele este lider în distribuția de gaze naturale în România, cu o expertiză de peste 47 de ani în acest domeniu, având peste 2 milioane de clienți, circa 23.300 km rețea și 2.750 de angajați. Distrigaz Sud Rețele deține licență de operare pentru distribuția de gaze naturale în 851 de localități, pe raza a 20 județe din sudul și centrul României: Argeș, Brăila, Brașov, Buzău, Călărași, Constanța, Covasna, Dâmbovița, Dolj, Galați, Giurgiu, Gorj, Ialomița, Ilfov, Olt, Prahova, Tulcea, Vâlcea, Vrancea, Teleorman și Municipiul București.*